Η τοποθεσία, το χαμηλό κόστος και η ιδιωτικότητα είναι τα βασικά θετικά στοιχεία του χώρου. Κατά τα άλλα είναι σα να μένετε στο μικροσκοπικό διαμέρισμα της προγιαγιάς σας με ό,τι υπάρχει σε αυτό να είναι ανάλογο της ηλικίας της (με κύριο χαρακτηριστικό τη φθορά που επιφέρει ο χρόνος και η χρήση -όχι του χώρου αλλά του περιεχόμενου). Ο εξωτερικός χώρος που θα μπορούσε να είναι ένα ακόμη θετικό στοιχείο, τις κρύες εποχές του χρόνου δεν μπορεί να αξιοποιηθεί από τον επισκέπτη καθώς τα ρεύματα αέρα που δημιουργούνται δεν επιτρέπουν να σταθείς εκεί ακόμη και τις ημέρες με λιακάδα. Η ιδιοκτήτρια ήταν άψογη σε όλα. Η πολυκατοικία ήσυχη, καθαρή και καλοσυντηρημένη. Όπως και να έχει δεν παύει να είναι ένας αρκετά προσιτός χώρος λόγω του χαμηλού κόστους σε μία φιλική και κεντρική τοποθεσία της Αθήνας.